- Эйе, булды. Әле беҙ бындай практиканан китәбеҙ. Бөгөн беҙҙә бөтөнләй икенсе ҡараштар. Беҙ ошо мәсьәләләрҙә асыҡ һәм аныҡ позиция булдырҙыҡ. Беҙ әүәлге хаталарҙы төҙәтергә тейешбеҙ. Был – ҙур һәм бик үк күңелле булмаған эш, әммә уны башҡарырға кәрәк. Юғиһә тиҫтәләрсә, хатта йөҙҙәрсә төҙөлөп бөтмәгән, яртылаш төҙөлгән һәм башланғыс стадияла булған объекттар юҡҡа сығасаҡ. Уларҙы әле хоҡуҡи киңлеккә ҡайтарырға кәрәк.